JUMAL KÕNELEB
Tere jälle!
Tervenemine on teema, mis puudutab meid kõiki.
Keegi meist ei pääse mõnest vaevast ja haigusrünnakust.
Paljud on soovinud meiltki eestpalvet just haiguse pärast.
Viimasel ajal oleme saanud näha Jumala imesid just selles asjas.
See innustab meid,
sest oleme sellel alal võidelnud ning saanud ka imelisi võite.
Kui näed, et palve peale
toimuvad hämmastavad asjad, siis see innustab ikka väga.
Otsisime kevadel juba kevadel uut algklassiõpetajat.
Asi venis hilissuveni, enne kui leidsime inimese
ja see algklassiõpetaja leidmine on üpris imeline lugu.
Käisin selle inimesega kohtumas ning ta oli kaua olnud halvatud.
Ta taastus sellest ning suutis juba kõndida,
aga maksimaalselt sada meetrit ja pidi tagasi ratastooli istuma.
Tal oli kaks hooldajat ja olukord oli päris raske.
Ma palvetasin tema eest, palvetasin ja sõitlesin haigust.
Ta tundis, et miski lahkus temast ning ta sai täielikult vabaks.
Ta sai täiesti terveks.
Ta tundis ka kutsumust hakata õpetajana tööle.
Nüüd on ta meil algklassiõpetaja.
Ta käib pikki vahemaid, sõidab autoga tööle ja tagasi
ning tegutseb iga päev ilma mingi probleemita.
Kui ta tervenes nii suurest ja raskest haigusest,
levis uudis nagu kulutuli ja kogu ta suguvõsa sai sellest teada.
Kaugemadki sugulased
tulid meie kooli uudistama, mis tolle Kaijaga on toimunud.
See on tohutu suur ime.
Kord tuli üks õpilane kõrvavaluga kooli.
Kõrv oli valutanud öö läbi,
aga ta tahtis ikkagi kooli tulla, sest oli esimene rootsi keele tund.
Minu meelest on see nii vägev! - Seda see on.
Uue õppekava järgi algab rootsi keel juba 6. klassis.
Ta tahtis sellele vaatamata,
et polnud öö läbi magada saanud, tulla rootsi keele tundi.
Palvetasin hommikul ta kõrva pärast.
Juba järgmise tunni ajal
tuli ta kallistama ja ütles, et valu on kadunud.
Vägev!
Järgmisel päeval tuli üks poiss, kelle põlv valutas kõvasti.
Ta mängis profitasemel jalgpalli ning tulekul oli tähtis võistlus.
Palvetasin tema põlve pärast
ja järgmisel päeval oli see täiesti terve.
Need on väga võimsad tunnistused palvevastustest.
See julgustab meid,
sest see on valdkond, milles oleme tahtnud edasi liikuda.
Oleme soovinud näha võite,
liikuda selles edasi ja näha, et Piiblis kirjutatu päriselt toimib.
Jeesus käis mööda maad ja tervendas kõiki haigeid.
Apostlite tegude raamatus näeme usklikke jätkamas seda tööd.
Nad tervendasid kõiki haigeid ja äratasid surnuid üles.
Mina tahan ka seda näha.
Nüüd, mil olen näinud
hämmastavaid tervenemisimesid, tahaks innustada ka sind.
See pole mõeldud ainult meie kooli jaoks
või meie kooli õpetajatele, personalile ja õpilastele.
See kuulub meile kõigile.
Sellest on tähtis ikka ja jälle rääkida, sest see ei ole alati nii lihtne.
Ei pruugi tõesti.
Tervenemine ei toimu alati nii kiirelt ning äkitselt.
Ma olen pidanud elus võitlema ja seisma korduvalt vastuolu ees.
Piibel ütleb, et Jeesus Kristus on sama eile, täna ja igavesti.
Ta kandis meie haigused ja võttis enese peale meie valud.
Mida ma siis hakkan peale nende minu enese haigustega?
Kuidas Ta saab üldse nii ütelda?
Miks osade inimestega sünnivad sellised imed?
Kuidas, Issand, see asi toimib?
Tähtis on sellest asjast rääkida.
Õpetussõnades öeldakse, et Jumala Sõna on ravim.
Jumala Sõna on ravimiks kogu meie ihule.
Need imelised tunnistused julgustavad meid
ja tõstavad üles lootusetusest uuesti Issandat otsima.
Otsima abi ja edasi minema, alla andmata ja lõpetamata.
Oi, sul on jälle kott kaasas.
Ega ometi jälle..
See pole pattude kott. - See on minu haiguste kott.
Hea seegi. Arvasin, et said patu-koti tagasi.
Ei, seda ei taha ma enam kunagi. - Väga hästi.
Seda ma ei soovi tagasi, sest see sai Jeesusega maha maetud.
Seda me tegime eelmisel nädalal. - See sai eelmises osas risti löödud.
Mõtle vaid.
Mu patud on maetud Jeesusega ja ma võin ka täna olla vaba.
Oled püsivalt vaba.
Siin on nüüd haigused, mida ma põen ja millega võitlen.
Need teevad mu elu tõesti raskeks.
Paljud asjad on elus keerulised.
Seal on ka pärilikud haigused ning kõik muud haigused.
Mu eest on palvetatud päris mitmel korral.
Olen kuulutanud Jumala Sõna ja kuulanud erinevaid õpetusi.
Ikkagi ma kannan neid kaasas
nädalast nädalasse, kuust kuusse ja aastast aastasse.
Tassin neid kaasas ja põen.
Mida ma teen?
Kuidas saab Jeesus öelda, et Ta on mu haigused ära kandnud?
Mida hakkan sellega peale?
Ütle, direktorihärra. - Tema teab.
Vaatame parem, mis Piibel ütleb.
Me jaoks üks esimene asi tervenemise teemal,
mis on andnud vundamendi, millel saame vankumatult seista.
Seda on väga oluline mõista,
sest see on ühine kõigi suurte tervenemisjutlustajate puhul
nagu näiteks tänapäeval Todd White, kelle läbi sünnivad suured imed.
Neil, kelle kaudu sünnivad imed, on üks ühine ilmutus või tõde,
See on arusaamine,
et tervenemine kuulub lunastuse juurde.
Teisiti öeldes, Jeesus ei kandnud ainult me patte
vaid kõik needuse viljad ning selle väe.
Samuti kõik meie haigused, mis kuuluvad needuse paketti.
Piiblis on kirjas
ja Joy kuulutas äsja Jesaja 53:4-5: "Ent tõeliselt võttis ta
enese peale meie haigused ja kandis meie valusid."
Piibel ütleb seda minevikuvormis.
Jeesus võttis meie haigused ja kandis meie valusid.
Paljud meist usuvad ju seda, et Jeesus on kandnud meie patud.
See ühendab kõiki kristlasi - usk, et Jeesus tõesti tegi seda.
Piibel ütleb aga..
Seda ei ütle direktor vaid seda ütleb Piibel,
et Ta kandis ka kõik meie haigused.
Kui Jeesus kandis kõik me haigused, siis juhul, kui usume tõesti sellesse,
mida Piibel ütleb - ja seda Piibel ju ometigi ütleb -,
näeme, et see on alati osa Jumala tahtest.
See näitab meile, et see on vastuvaidlematu fakt,
et Ta tõesti tahab, et me oleksime terved.
Ta tahab seega alati aidata.
See on siis alati nii, et Ta tahab aidata.
Tähendab, et Ta tahab alati aidata.
Teisisõnu täpselt samamoodi
nagu Ta tahab, et elaksime vabana patust,
tahab Ta ka, et elaksime vabana haigustest ja valust.
Täpselt samamoodi.
Kui me seda mõistame,
siis ei teki meil enam kunagi küsimusi.
Kiirelt võib tekkida küsimus,
kas Jumal ikka tahab seda või toda tervendada.
Kas see on Jumala tahe ka mulle või üksnes kristliku kooli õpilastele?
Millal võin paluda haigustest tervenemist
või on vahel Jumala tahe haiguste kaudu meid õpetada?
Kõik sellised küsimused ja kõhklused langevad ära.
Kui me seda mõistame, võib meil olla vettpidav usk.
Arusaam, et see on osa lunastustööst, mis on juba minu eest tehtud.
See räägib selgelt,
et Jumala tahe on mind alati tervendada.
Sel juhul võin sada protsenti uskuda, et Jumal tahab alati tervendada.
Võin loota sellele,
et ei pea seda kotti enam kandma, sest Jeesus juba kandis selle ära.
Mida ma siis nüüd teen, kui ikka kannan seda kogu aeg?
Mida teha? - Pean jälle mängima Jeesust.
Minu haavade kaudu oled sa terveks saanud.
Mina kannatasin sinu eest.
Võtsin enese peale sinu patud, ka kõik sinu haigused ja valud.
Selleks, et võiksid olla haigustest ja valust vaba.
Mina kandsin need ära, võtsin need kõik enesele.
Sina võid anda need mulle.
Kõik.
Minu haavade kaudu tehti sind terveks.
Võid seetõttu olla vaba.
Päriselt ja täielikult.
Ma jaksan neid kanda.
Tahad?
Kõik kasvajad, pärilikud haigused, gripid, peavalud, kõhutõved,
allergiad, laktoositalumatuse, tsöliaakia ja kõik muud haigused.
Mina võtsin need enda peale.
Sina võid olla vaba.
Kas see võib olla tõsi? - Nii ütleb Jumala Sõna.
Mis siis, kui usuksingi seda?
Kui julgen uskuda sellesse?
Kui julgeks võtta vastu, mis on Piiblis kirjutatud.
Korraga hakkan mõistma.
Matteuse evangeelium 8:16:
"Aga õhtu jõudes toodi Jeesuse juurde
palju kurjadest vaimudest vaevatuid,
ja ta ajas neist vaimud välja sõnaga ning tervendas kõik haiged.."
Ma tean, mida Ta tegi, kui Ta elas siin maa peal.
Ma tunnen Teda.
Olen elanud koos Temaga juba palju aastaid.
Kirjas heebrealastele öeldakse,
et Jeesus Kristus on sama eile, täna ja igavesti.
Ma tean seda, et Ta ei ole muutunud.
Ma tean seda.
"ning tervendas kõik haiged.."
Miks Ta seda tegi?
"et läheks täide.."
Asja sisu, põhjus, Jeesuse autoriteet ja taevaselt Isalt saadud õigus
tervendada kõik haiged, vundament, millel Jeesus seisis,
kui Ta käis siin maa peal, pani käed haigete peale
ja tervendas kõik, kes tulid Tema juurde.
Vägi, mis oli Jeesusega, Tema taga ja Jeesuses,
see tulebki sellest: "et läheks täide,
mida on räägitud prohvet Jesaja kaudu:
"Ta on võtnud ära meie haigused ja kandnud meie tõved."
Seda peab rääkima, uurima ning püüdma mõista.
Alles siis kui ise hakkame mõistma,
et see peab tõde olema ning nii peab olema.
Ma mõistan iga ihurakuga, et see peab niimoodi olema.
Sellepärast me võtame armulaual vastu nii leiba kui veini.
Tema ihu murti ja Tema veri voolas.
Sõna "sozo" tähendab päästet, nii tervenemist kui pääsemist.
Sama sõna kasutatakse mõlema kohta.
Lunastus oli kaheosaline.
Selle alla käis ka mu ihu.
Seda on vaja just nii mõista.
Lugesin just väga tähtsa kirjakoha.
Loe veel kord Matteuse evangeelium 8:16:
"Aga õhtu jõudes toodi Jeesuse juurde
palju kurjadest vaimudest vaevatuid.."
Võib öelda, et palju haiguseid või mind ennast toodi Tema juurde.
Mida Ta siis tegi, kui mind toodi Tema juurde?
Mind, selles olukorras, milles mina hetkel olen.
"Ta ajas neist vaimud välja sõnaga ning tervendas kõik haiged.."
Joy on samuti siin teiste seas ja oleme kõik siia hulka arvatud.
Ta tervendas kõik haiged.
See läheb edasi selgitusega: "et läheks täide.."
See, mida Tema kohta oli kuulutatud.
Siin me näeme selgelt, Jeesus ei käinud ringi
parandades neid, kellest Tal hakkas kahju
või mõeldes, et selle võib tervendada.
Selle puhul on vist Jumala tahe tervendada.
Jeesus tegi seda, et täituks,
mida Tema kohta oli kirjutatud, et Ta kandis kõik meie haigused
ja võttis enda peale kõik meie patud, haigused ja valu.
Teisisõnu täitis Ta üksnes Jumala tahet.
Jumala tahe on kõiki tervendada.
Meil võib tekkida kergelt see arusaam,
et naabri Ta tegi küll terveks, aga pole kindel, kas mind tahab.
Nii ei saa mul olla
sajaprotsendilist usku sellesse, et tervenemine kuulub ka minule.
Piibel kuulutab, et see kuulub meile kõigile.
Mitte lihtsalt sellepärast, et Jumal juhtumisi on hea
vaid see on osa Kristuse lunastustööst.
Osa sellest.
Me võime olla tõeliselt vabad.
Mina võin ka selle koti ära visata.
Kõik minu veidrad ja kummalised vaevad ning haigused võivad minna.
"Ent tõeliselt (ka Joy ja Jan) võttis ta enese peale meie haigused."
Minu haigused, ka selle, mida olen põdenud kaua
ja millest ma pole lahti saanud, ka selle võttis Ta enese peale.
Pole vahet mitu superevangelisti
on minu eest palvetanud või ükskõik, mis on juhtunud.
"Ent tõeliselt võttis ta
enese peale meie haigused ja kandis meie valusid.
Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
Seeläbi, et Teda haavati, Teda peksti, Ta kannatas ja Tema ihu murti.
Tema vermete läbi on meile tervis tulnud.
Me oleme terveks saanud.
Võin praegusel hetkel sellele avaneda.
Võin avaneda sellele, et Jeesus on hea.
Ta on surnuist üles tõusnud, elab ning on siinsamas
ning tahab alati mind aidata ja tervendada.
Temast lähtub ka tänapäeval vägi -
Püha Vaimu vägi, mis on täpselt nagu sel ajal,
kui Temast vägi, mis tervendas kõiki.
Kogu rahvas tahtis pääseda Teda puudutama,
sest Temast läks välja vägi, mis tervendas kõiki.
See sama meie imeline ülestõusnud Meister
on meiega koos, meie sees, kelleks on Jehovah Rapha.
Tema nimi on tõlkes "Mina olen Issand, sinu Ravija".
Praegusel hetkel Ta puudutab meid, puudutab minu ja sinu haigeid kohti.
Ülestõusmise vägi kihiseb ning toimub imeline uut loov töö.
Meie ihudes ja rakkudes toimub imelisi asju,
kui Püha Vaim meis tervendab ja tegutseb.
Ta tegutseb, see on ravim, imeline tervenemine, Jeesuse nimel.
Tahaksin jätkata palvetades. - Lase käia.
Tänu, Issand, et võime tulla Su palge ette.
Issand, Sina oled sama.
Tänu, Issand, selle imelise sõnumi eest,
et Sa oled võtnud enese peale meie haigused.
Issand, me täname Sind
ja tõstame praegu oma käed ning lihtsalt ülistame Sind.
Paneme silmad kinni ja lihtsalt ülistame Sind,
Jeesus, selle eest, mida oled teinud meie kõigi eest.
Issand, me avaneme, rahuneme ja laseme Sul just nüüd puudutada.
Jeesuse nimel, imeline tervendav puudutus
läheb just nüüd meie kõikide ihudest läbi.
Tänu, Jeesus, selle imelise töö eest, mida teed.
Nüüd ja praegu.
Ma võtan selle vastu.
Ma otsekui neelan selle tervenemise alla.
Tänu, Issand, et võime julgelt palvetada kõikide haigete eest,
sest Sa oled kandnud kõik meie haigused.
Sinu tahe on iseenesestmõistetav ja kristallselge Sinu Sõnas.
Sa tahad alati tervendada.
Jeesus, Sina tervendasid kõiki ja tervendad jätkuvalt kõiki.
Me tahame kuulutada seda kõikidele haigetele.
Kui sul on mõni vaevus, tahame sulle kuulutada: "Ole vaba!"
Jeesuse nimel kadugu valu, kadugu haigus ja sümptomid!
Kadugu mistahes põletik!
Kõik see kadugu Jeesuse nimel!
Tulgu vabadus kõikidele.
Tänu, Issand, et Sa puudutad
ja igaüks võib võtta vastu tervenemise ja olla nüüd terve.
Aamen.
Kui oleme selle vastu võtnud,
tasub kohe hakata tegema, mida varem ei suutnud teha.
Liigutama käsi või jalgu, varbaid ning seda kohta, mis oli haige.
Jumala tervendav puudutus on meis kogu aeg.
Liigutame ja tõuseme seisma.
Tegutseme oma usu põhjal, mis on meil tervenemisse.
Tegutseme selle järgi.
Tahan öelda kõigile seda ka, et sellest ei ole üldse midagi,
kui sa palve ajal ei kogenud midagi.
See on Jumala töö, mida Tema teeb.
Meie usume sinu eest siin.
Kui sul omal pole usku, siis meie usume sinu eest ka.
Usume, et Jumal puudutas kõiki
ja sa saad näha, et see töö, mida Ta sinus nüüd alustas,
selle Ta teeb lõpuni ning sa näed, et saad terveks.
Meie usume sellesse, Jeesuse nimel. Aamen.
Vägev ja rõõmustav on jagada Jumala Sõna.
See paneb ikka ja jälle üllatuma oma headusega.
See vabastab, tervendab, toob kaasa rõõmu ja rahu.
Seda on rõõm jagada.
Kui tunned, et tahad
õnnistada TV7 kanalit, siis ma kiidan selle igati heaks.
TV7 teeb suurepärast tööd.
Seda on näha kogu Soomes
ja välismaal: Venemaal, Eestis ja Rootsis.
Tulevikus võib-olla kusagil veel.
Võid toetada seda tööd helistades numbrile 9001777
Kõne maksab Eestis 7 eurot.
Võid kasutada ka kontonumbreid, mida näed saate lõpus ekraanil.
Kui soovid rohkem teada saada meie töö kohta,
võid külastada meie kodulehekülge: www.kristillinenkoulu.org
Oleme lehte uuendanud
ja sealt saab nüüd tellida ka mu raamatuid,
mille kaudu võid õppida Jumalat paremini tundma.
Ole vaba haigusest, kogu häbist ja süütundest.
Ole päriselt vaba, sest vabaduseks on Kristus sind vabastanud.
Julge olla vaba! Aamen.
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin